stanford-oval/wikipedia huggingface dataset:
พ.ศ. 2535
วันเกิด > พฤษภาคม

1 พฤษภาคม - ฮานี นักร้องชาวเกาหลีใต้
2 พฤษภาคม
ซ็อนมี นักร้องชาวเกาหลีใต้
10 พฤษภาคม - ชารีซ เพ็มเพ็งโค นักร้องชาวฟิลิปปินส์
11 พฤษภาคม - ตีโบ กูร์ตัว นักฟุตบอลชาวเบลเยียม
16 พฤษภาคม - ดาวิกา โฮร์เน่ (ใหม่) นักแสดงชาวไทย
19 พฤษภาคม - แซม สมิธ นักร้องชาวอังกฤษ
22 พฤษภาคม - ชินามิ โทกูนางะ นักร้องชาวญี่ปุ่น
28 พฤษภาคม
นัตสึมิ ฮิราจิมะ นักร้องชาวญี่ปุ่น
กากุ ชิบาซากิ นักฟุตบอลชาวญี่ปุ่น
วันเกิด > มิถุนายน

3 มิถุนายน - มารีโอ เกิทเซอ นักฟุตบอลชาวเยอรมัน
6 มิถุนายน - ฮย็อนอา นักร้องชาวเกาหลีใต้
12 มิถุนายน - ฟีลีปี โกชิญญู นักฟุตบอลชาวบราซิล
15 มิถุนายน - มุฮัมมัด เศาะลาห์ นักฟุตบอลชาวอียิปต์
24 มิถุนายน - ดาวิด อาลาบา นักฟุตบอลชาวออสเตรีย
26 มิถุนายน - โยเอล กัมเบล นักฟุตบอลชาวคอสตาริกา
27 มิถุนายน - โซฮี นักร้องชาวเกาหลีใต้
วันเกิด > กรกฎาคม

3 กรกฎาคม
ริญญารัตน์ วัชรโรจน์สิริ นักแสดงชาวไทย
มาอาสะ ซุโด นักร้องชาวญี่ปุ่น
8 กรกฎาคม - ซน ฮึง-มิน นักฟุตบอลชาวเกาหลีใต้
11 กรกฎาคม - มุฮัมมัด อันนินนี นักฟุตบอลชาวอียิปต์
15 กรกฎาคม - โคฮารุ คูซูมิ นักร้องชาวญี่ปุ่น
22 กรกฎาคม - เซลีนา โกเมซ นักร้องและนักแสดงชาวอเมริกัน
29 กรกฎาคม - จีบรีล ซีดีเบ นักฟุตบอลชาวฝรั่งเศส
31 กรกฎาคม - พัก ซู-อา ศิลปินชาวเกาหลี
วันเกิด > สิงหาคม

2 สิงหาคม - ชาร์ลี เอ็กซ์ซีเอ็กซ์ นักร้อง-นักแต่งเพลงชาวอังกฤษ
3 สิงหาคม
แยนิก เวสเตอร์กอร์ นักฟุตบอลชาวเดนมาร์ก
4 สิงหาคม
โคล สเปราส์ นักแสดงชาวอเมริกัน
ดิลัน สเปราส์ นักแสดงชาวอเมริกัน
12 สิงหาคม - คารา เดเลอวีน นักแสดง นักร้องและนางแบบชาวอังกฤษ
16 สิงหาคม - อีย็อง นักร้องชาวเกาหลีใต้
20 สิงหาคม
เดมี โลวาโต นักร้องและนักแสดงชาวอเมริกัน
21 สิงหาคม
ซง ซึง-ฮย็อน นักร้องชาวเกาหลีใต้
25 สิงหาคม
มิยาบิ นัทสึยากิ นักร้องชาวญี่ปุ่น
ริการ์โด โรดริเกซ นักฟุตบอลชาวสวิส
วันเกิด > กันยายน

14 กันยายน - อู จีโฮ นักร้องชาวเกาหลีใต้
16 กันยายน
วริษฐา จตุรภุช นักร้องชาวไทย
นิก โจนาส นักร้อง-นักแต่งเพลงและนักแสดงชาวอเมริกัน
21 กันยายน - คิม จง-แด นักร้องชาวเกาหลีใต้
22 กันยายน - จูลี่ ถั่น  นักแสดงชาวสิงคโปร์
27 กันยายน - กรานิต จากา นักฟุตบอลชาวสวิส
30 กันยายน
พิมพ์ชนก ลือวิเศษไพบูลย์ (ใบเฟิร์น) นักแสดงชาวไทย
เอซรา มิลเลอร์ นักแสดงชาวอเมริกัน
วันเกิด > ตุลาคม

2 ตุลาคม - อาลีซง แบเกร์ นักฟุตบอลชาวบราซิล
11 ตุลาคม - คาร์ดิ บี นักร้องเพลงแร็ปชาวอเมริกัน
12 ตุลาคม - จอช ฮัทเชอร์สัน นักแสดงและโปรดิวเซอร์ชายชาวอเมริกัน
19 ตุลาคม - คิม จี-ว็อน (นักแสดง) นักแสดงชาวเกาหลีใต้
23 ตุลาคม - อัลบาโร โมราตา นักฟุตบอลชาวสเปน
27 ตุลาคม - สเตฟาน เอล ชาราวี นักฟุตบอลชาวอิตาลี
วันเกิด > พฤศจิกายน

5 พฤศจิกายน - มาร์โก แวร์รัตตี นักฟุตบอลชาวอิตาลี
10 พฤศจิกายน
คว็อน ฮย็อก นักร้องและโปรดิวเซอร์ชาวเกาหลีใต้
วีลฟรีด ซาอา นักฟุตบอลชาวโกตดิวัวร์
11 พฤศจิกายน
ชเว มินฮวัน นักดนตรีชาวเกาหลี
15 พฤศจิกายน - มินามิ มิเนกิชิ ศิลปินชาวญี่ปุ่น
16 พฤศจิกายน - มาร์ตเซลอ บรอซอวิช นักฟุตบอลชาวโครเอเชีย
21 พฤศจิกายน - ริโนะ ซาชิฮาระ นักร้องไอดอลญี่ปุ่น
23 พฤศจิกายน - ไมลีย์ ไซรัส นักร้องและนักแสดงชาวอเมริกัน
27 พฤศจิกายน - พัก ชัน-ย็อล นักร้องชาวเกาหลีใต้
วันเกิด > ธันวาคม

4 ธันวาคม - คิม ซ็อก-จิน ศิลปินชาวเกาหลีใต้
8 ธันวาคม - ยุย โยโกยามะ ศิลปินชาวญี่ปุ่น
12 ธันวาคม - เฉิน รั่วหลิน นักกีฬากระโดดน้ำชาวจีน
15 ธันวาคม - เจสซี ลินการ์ด นักฟุตบอลชาวอังกฤษ
24 ธันวาคม - แซร์ฌ โอรีเย นักฟุตบอลชาวโกตดิวัวร์
26 ธันวาคม - วรเมธ แซ่เตียว หนึ่งในศิลปินดูโอ้ คู่หูตัวป่วน
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2535
วันถึงแก่กรรม > มกราคม

1 มกราคม - เกรซ ฮอปเปอร์ นักวิทยาการคอมพิวเตอร์ชาวอเมริกัน (เกิด พ.ศ. 2449)
16 มกราคม - พระโพธิญาณเถร หรือหลวงปู่ชา (เกิด 17 มิถุนาย พ.ศ. 2461)
26 มกราคม - โฮเซ เฟร์เรร์ นักแสดงและผู้กำกับชาวปวยร์โตรีโก (เกิด 8 มกราคม พ.ศ. 2455)
วันถึงแก่กรรม > กุมภาพันธ์

16 กุมภาพันธ์ - ซัยยิด อับบาส อัลมูสะวีย์ มุสลิมนิกายชีอะห์ชาวเลบานอน ซึ่งดำรงตำแหน่งเลขาธิการใหญ่ของพรรคฮิซบุลลอหฺ  (เกิด พ.ศ. 2495)
26 กุมภาพันธ์ - ฮันนี่ ศรีอีสาน นักร้องลูกทุ่งหมอลำชื่อดัง (เกิด 22 ตุลาคม พ.ศ.2514)
วันถึงแก่กรรม > มีนาคม

9 มีนาคม - เมนาเฮม เบกิน นักการเมืองชาวอิสราเอล นายกรัฐมนตรีอิสราเอลคนที่ 6 ผู้ได้รับรางวัลโนเบลสาขาสันติภาพ (เกิด พ.ศ. 2456)
27 มีนาคม - เจมส์ อี. เวบบ์ ผู้บริหารคนที่ 2 ของนาซา (เกิด 7 ตุลาคม พ.ศ. 2449)
วันถึงแก่กรรม > เมษายน

5 เมษายน - แซม วอลตัน นักธุรกิจชาวอเมริกัน ผู้ก่อตั้งวอลมาร์ต (เกิด พ.ศ. 2461)
6 เมษายน - ไอแซค อสิมอฟ นักเขียนชาวอเมริกันเชื้อสายรัสเซีย (เกิด พ.ศ. 2463)
23 เมษายน - สัตยชิต ราย ผู้สร้างภาพยนตร์เบงกอลชาวอินเดีย (เกิด พ.ศ. 2464)
28 เมษายน - ฟรานซิส เบคอน ศิลปินชาวบริติชเชื้อสายไอริช (เกิด พ.ศ. 2463)
วันถึงแก่กรรม > พฤษภาคม

6 พฤษภาคม - มาร์เลเนอ ดีทริช นักร้องและนักแสดงชาวอเมริกัน (เกิด 27 ธันวาคม พ.ศ. 2444)
30 พฤษภาคม - คาร์ล คาร์สเทินส์ นักการเมืองและรัฐบุรุษชาวเยอรมัน ประธานาธิบดีสหพันธ์สาธารณรัฐเยอรมนี(เยอรมนีตะวันตก) คนที่ 7 (เกิด 14 ธันวาคม พ.ศ. 2457)
วันถึงแก่กรรม > มิถุนายน

13 มิถุนายน – พุ่มพวง ดวงจันทร์ นักร้องชาวไทย (เกิด 4 สิงหาคม พ.ศ. 2504)
21 มิถุนายน - หลี่ เซียนเนี่ยน ประธานาธิบดีคนที่ 3 ของจีน (เกิด 23 มิถุนายน พ.ศ. 2452)
26 มิถุนายน - บัดดี โรเจอส์ นักมวยปล้ำอาชีพชาวอเมริกัน (เกิด 20 กุมภาพันธ์ พ.ศ. 2464)
วันถึงแก่กรรม > กรกฏาคม

11 กรกฏาคม - เติ้ง อิ่งเชา นักการเมืองคอมมิวนิสต์จีน ภรรยาหม้ายของโจว เอินไหล (เกิด พ.ศ. 2447)
วันถึงแก่กรรม > สิงหาคม

3 สิงหาคม - หวัง หงเหวิน นักการเมืองคอมมิวนิสต์จีน อดีตสมาชิกหนึ่งในแก๊งสี่คน (เกิด พ.ศ. 2478)
12 สิงหาคม - จอห์น เคจ นักแต่งเพลงชาวอเมริกัน (เกิด พ.ศ. 2455)
วันถึงแก่กรรม > กันยายน

2 กันยายน - บาร์บารา แมคคลินทอค นักพันธุศาสตร์ชาวอเมริกัน ผู้ได้รับรางวัลโนเบลสาขาสรีรวิทยาหรือการแพทย์ (เกิด พ.ศ. 2445)
18 กันยายน - เจ้าหญิงมาร์กาเร็ตแห่งเดนมาร์ก (ประสูติ 17 กันยายน พ.ศ. 2438)
วันถึงแก่กรรม > ตุลาคม

8 ตุลาคม - วิลลี บรันท์ นายกรัฐมนตรีแห่งสหพันธ์สาธารณรัฐเยอรมนี(เยอรมนีตะวันตก) คนที่ 29 ผู้ได้รับรางวัลโนเบลสาขาสันติภาพ (เกิด 18 ธันวาคม พ.ศ. 2456)
16 ตุลาคม - เชอร์ลีย์ บูท นักแสดงหญิงชาวอเมริกัน (เกิด 30 สิงหาคม พ.ศ. 2440)
30 ตุลาคม - พระราชพรหมยาน (วีระ ถาวโร) หรือหลวงพ่อฤาษีลิงดำ แห่งวัดจันทาราม(ท่าซุง) (เกิด 8 กรกฎาคม พ.ศ. 2459)
วันถึงแก่กรรม > พฤศจิกายน

7 พฤศจิกายน - อเล็กซานเดอร์ ดุปเชค นักการเมืองชาวสโลวัก เลขานุการลำดับที่หนึ่งแห่งพรรคคอมมิวนิสต์แห่งเชโกสโลวาเกีย (เกิด พ.ศ. 2464)
21 พฤศจิกายน - ไกสอน พมวิหาน ประธานประเทศลาวคนที่ 2 (เกิด 13 ธันวาคม พ.ศ. 2463)
รางวัลและการเชิดชูเกียรติ > รางวัลโนเบล

สาขาเคมี – Rudolph A. Marcus
สาขาวรรณกรรม – ดีเรก วัลคอต
สาขาสันติภาพ – ริโกเบร์ตา เมนชู
สาขาฟิสิกส์ – Georges Charpak
สาขาสรีรวิทยาหรือการแพทย์ – เอ็ดมอนด์ เอช. ฟิสเชอร์, เอ็ดวิน จี. เครบส์
สาขาเศรษฐศาสตร์ – Gary S. Becker
ดูเพิ่ม

ประเทศไทยใน พ.ศ. 2535
สนธิสัญญามาสทริชท์
แจ็ก วิลเชียร์
เครสแจน อีเรกเซิน
ธนทัต ชัยอรรถ
แมทิว ไรอัน
เดซี ริดลีย์
พย็อน แบ็ก-ฮย็อน
ดาวิกา โฮร์เน่
จริญญา ศิริมงคลสกุล
ซน ฮึง-มิน
เซลีนา โกเมซ
เดมี โลวาโต
พิมพ์ชนก ลือวิเศษไพบูลย์
จอช ฮัทเชอร์สัน
ริโนะ ซาชิฮาระ
ไมลีย์ ไซรัส
คิม ซ็อก-จิน
พระโพธิญาณเถร (ชา สุภทฺโท)
ไอแซค อสิมอฟ
มาร์เลเนอ ดีทริช
พุ่มพวง ดวงจันทร์
วิลลี บรันท์
ไกสอน พมวิหาน
แฮร์รี เคน

แฮร์รี เอ็ดเวิร์ด เคน MBE (อังกฤษ: Harry Edward Kane; เกิด 28 กรกฎาคม ค.ศ. 1993) เป็นนักฟุตบอลชาวอังกฤษ ปัจจุบันเล่นในตำแหน่งกองหน้าให้กับไบเอิร์นมิวนิกในบุนเดิสลีกา และเป็นกัปตันทีมชาติอังกฤษ เคนได้รับการยกย่องให้เป็นหนึ่งในกองหน้าที่มีฝีเท้ายอดเยี่ยมที่สุดในปัจจุบัน เขามีจุดเด่นในเรื่องทักษะการทำประตู และการเคลื่อนที่ เขาครองสถิติเป็นผู้ทำประตูสูงสุดของทอตนัมฮอตสเปอร์และทีมชาติอังกฤษ และเป็นผู้ทำประตูสูงสุดเป็นอันดับสองตลอดกาลของพรีเมียร์ลีก เคนทำได้มากกว่า 400 ประตูตลอดการเล่นอาชีพในระดับสโมสรและทีมชาติ
เคนเกิดและเติบโตในเขตการปกครองของย่านวอลแทมฟอเรสต์ในลอนดอน โดยเริ่มอาชีพนักฟุตบอลกับสโมสรท็อตแนมฮ็อทสเปอร์ ด้วยผลงานอันโดดเด่นตั้งแต่สมัยเป็นนักเตะเยาวชนรวมทั้งมีพัฒนาการที่ดีอย่างต่อเนื่อง ส่งผลให้เคนติดทีมเยาวชนของทีมชาติอังกฤษครั้งแรกใน ค.ศ. 2009  ในช่วงเวลาดังกล่าว เคนยังไม่สามารถยึดตำแหน่งในการเล่นระดับสโมสรได้ และถูกปล่อยยืมตัวไปหลายฤดูกาลให้กับสโมสรต่าง ๆ เช่น เลย์ตันโอเรียนท์, มิลล์วอลล์, เลสเตอร์ซิตี และ นอริชซิตี อย่างไรก็ตาม เคนเริ่มได้รับโอกาสในการลงเล่นเป็นตัวจริงให้ทอตนัมฮอตสเปอร์ใน ค.ศ. 2014 จากการคุมทีมของ เมาริซิโอ โปเชติโน โดยในฤดูกาลดังกล่าว เคนทำสถิติเป็นผู้เล่นที่ทำประตูสูงที่สุดให้กับทีมจำนวน 31 ประตูรวมทุกรายการ และได้รับรางวัลผู้เล่นดาวรุ่งยอดเยี่ยมประจำฤดูกาล 2014–15 (PFA Young Player of the Year) รวมทั้งเป็นผู้ทำประตูสูงสุดอันดับสองในลีกจากผลงาน 21 ประตู
ต่อมาทั้งในฤดูกาล 2015–16 และ 2016–17 เคนจบฤดูกาลด้วยการคว้าตำแหน่งผู้ทำประตูสูงสุดของพรีเมียร์ลีกได้ทั้งสองฤดูกาล โดยในฤดูกาล 2016-17 เขาพาทอตนัมฮอตสเปอร์จบฤดูกาลด้วยการคว้ารองแชมป์พรีเมียร์ลีก และได้รับรางวัลผู้เล่นยอดเยี่ยมประจำฤดูกาลในทรรศนะของแฟน ๆ (PFA Fan's Player of the Year award) จากการโหวตของแฟนบอลทั่วประเทศ ถัดมาในฤดูกาล 2017–18 เคนสามารถแสดงผลงานที่ดีที่สุดนับตั้งแต่เล่นอาชีพมาโดยเขาทำไปถึง 41 ประตู จากการลงเล่นทุกรายการรวม 48 นัด ถัดมาในฤดูกาล 2018-19 เคนพาทีมเข้าชิงชนะเลิศยูฟ่าแชมเปียนส์ลีกเป็นครั้งแรก ก่อนจะพ่ายให้แก่ลิเวอร์พูล และในเดือนกุมภาพันธ์ ค.ศ. 2021 เคนได้ทำสถิติกลายเป็นผู้เล่นที่ทำประตูได้มากที่สุดเป็นอันดับที่สองตลอดกาลของทอตนัมฮอตสเปอร์ เขาย้ายร่วมทีมไบเอิร์นมิวนิกใน ค.ศ. 2023 ด้วยค่าตัวสูงถึง 110 ล้านยูโร ถือเป็นสถิติการซื้อตัวที่แพงที่สุดในประวัติศาสตร์บุนเดิสลีกา เคนทำได้ถึง 36 ประตูในฤดูกาลแรกทำให้เขาคว้ารางวัลรองเท้าทองคำยุโรปเป็นครั้งแรก
เคนทำประตูให้กับทีมชาติอังกฤษ 69 ประตูจากการลงสนาม 103 นัด และเขาถือเป็นหนึ่งในผู้เล่นที่ทำประตูในนามทีมชาติได้ในทุกระดับ (รุ่นอายุไม่เกิน 17 ปี, 19 ปี, 21 ปี และ ทีมชาติชุดใหญ่) เขาทำประตูแรกให้กับทีมชาติชุดใหญ่ได้ในเดือนมีนาคม ค.ศ. 2015 และได้รับการแต่งตั้งให้เป็นกัปตันทีมใน ค.ศ. 2018 ก่อนการแข่งขันฟุตบอลโลกรอบสุดท้ายที่รัสเซีย โดยเคนพาอังกฤษผ่านเข้าถึงรอบรองชนะเลิศได้ ซึ่งถือเป็นอันดับที่ดีที่สุดของอังกฤษนับตั้งแต่ฟุตบอลโลก 1990 นอกจากนี้ เขายังผู้ทำประตูสูงสุดประจำการแข่งขัน และได้รับรางวัลรองเท้าทองคำ เคนยังอยู่ในชุดที่ทีมชาติอังกฤษคว้าตำแหน่งรองชนะเลิศฟุตบอลชิงแชมป์แห่งชาติยุโรป 2020 ซึ่งเป็นการเข้าชิงชนะเลิศครั้งแรก และเขาพาทีมเข้าชิงชนะเลิศได้อีกครั้งในฟุตบอลชิงแชมป์แห่งชาติยุโรป 2024 ในฐานะกัปตันทีม โดยเคนเป็นผู้ทำประตูสูงสุดในการแข่งขัน
ประวัติ

แฮร์รี เคน เกิดเมื่อวันที่ 28 กรกฎาคม ค.ศ. 1993 ที่ย่านวอลทัมสโตว์ ในฝั่งตะวันออกเฉียงเหนือของกรุงลอนดอน มีชื่อเต็มว่า แฮร์รี เอ็ดเวิร์ด เคน (Harry Edward Kane) โดยครอบครัวของเคนนั้นล้วนแต่เป็นแฟนของสโมสรทอตนัมฮอตสเปอร์ จึงทำให้เคนเติบโตมากับทอตนัมฮอตสเปอร์อย่างเต็มตัว โดยมี เท็ดดี้ เชอริงแฮม อดีตกองหน้าของทอตนัมฮอตสเปอร์และทีมชาติอังกฤษ เป็นนักฟุตบอลในดวงใจ
แฮร์รี เคน เริ่มต้นจากการเป็นนักฟุตบอลเยาวชนชุดอายุไม่เกิน 7 ปี ของทีมอาร์เซนอลแต่ได้ย้ายออกมาหลังจากอยู่ได้เพียง 2 ฤดูกาล เนื่องจากถูกมองว่ามีรูปร่างเล็กเกินไป และย้ายไปอยู่กับริดจ์เวย์รอเจอส์ สโมสรระดับเล็กย่านลอนดอนเหนือละแวกเดียวกับที่ตั้งสนามและสโมสรของอาร์เซนอล จนกระทั่งย้ายมาอยู่กับทอตนัมฮอตสเปอร์ในปี ค.ศ. 2009 ในรุ่นอายุไม่เกิน 11 ปี และได้พัฒนาการเล่นขึ้นมาตามลำดับ โดยทำประตูไปได้ 22 ประตู จากการลงเล่นไปทั้งหมด 32 นัด ในชุดอายุไม่เกิน 18 ปี และจากนั้นก็ทำประตูได้อีก 10 ประตู จากการลงเล่นทั้งหมด 16 นัด ในชุดอายุไม่เกิน 21 ปี ก่อนที่จะมีโอกาสได้เล่นในทีมชุดใหญ่ครั้งแรกกับรายการยูโรปาลีก กับ ฮาร์ทส์ เมื่อเดือนสิงหาคม ค.ศ. 2011
ก่อนหน้าที่เคนจะได้ลงเล่นกับทีมชุดใหญ่ของทอตนัมฮอตสเปอร์ เคนได้ถูกปล่อยไปหาประสบการณ์กับ เรย์ตันโอเรียน แบบยืมตัวในช่วงต้นปี ค.ศ. 2011 และต่อมาก็ได้ย้ายไปแบบยืมตัวกับอีกหลายสโมสร
แฮร์รี เคน ได้กลับมาสู่ทีมชุดใหญ่ของทอตนัมฮอตสเปอร์อีกครั้ง ในเดือนเมษายน ในฤดูกาล 2013–14 โดยทำไปได้ 12 ประตูจากทุกรายการที่ลงแข่งขัน
ทอตนัมฮอตสเปอร์ > ฤดูกาล 2014–15

ในฤดูกาล 2014–15 แฮร์รี เคน กลายเป็นนักฟุตบอลดาวรุ่งที่น่าจับตามองที่สุดคนหนึ่งในวงการ โดยแฟนของทอตนัมฮอตสเปอร์ได้ตั้งฉายาให้ว่า "เฮอร์ริเคน"  ในการแข่งขันนัดที่ 20 ของฤดูกาล ซึ่งตรงกับวันที่ 1 มกราคม ค.ศ. 2015 ที่ทอตนัมฮอตสเปอร์พบกับ เชลซี ซึ่งเป็นจ่าฝูง ที่สนามไวต์ฮาร์ตเลน เคนสามารถทำประตูได้ถึง 2 ประตู และ ทำแอสชิสต์ได้อีก 2 ครั้ง ซึ่งผลการแข่งขันทอตนัมฮอตสเปอร์ชนะเชลซีไปถึง 5–3 ส่งผลให้เชลซีพ่ายแพ้เป็นนัดที่ 2 ในฤดูกาล และเคนยังทำเพิ่มได้อีก 2 ประตู ในการแข่งขันนัดที่ 24 ที่ทอตนัมฮอตสเปอร์ชนะอาร์เซนอล ไปได้ 2–1 ที่สนามไวต์ฮาร์ตเลน โดยเป็นผู้ทำประตูได้ในนาทีที่ 56 และ 86 ทั้งที่อาร์เซนอลเป็นฝ่ายยิงประตูนำไปก่อน ในนัดที่ 30 ของฤดูกาล เคนสามารถทำแฮตทริกได้ ในนัดที่พบกับ เลสเตอร์ซิตี ที่สนามไวต์ฮาร์ตเลน โดยเป็นการยิงจุดโทษในนาทีที่ 64 เป็นลูกที่ 3 ผลการแข่งขันทอตนัมฮอตสเปอร์ชนะไป 4–3 และทำให้เคนกลายเป็นดาวซัลโวของฤดูกาลไปในขณะนั้นด้วยการทำประตูไปรวมทั้งสิ้น 19 ประตู
กระทั่งจบฤดูกาล แฮร์รี เคน ทำสถิติยิงไปทั้งสิ้น 21 ประตู (นับเฉพาะพรีเมียร์ลีก และ จำนวน 31 ประตูหากนับรวมทุกรายการ) และคว้าตำแหน่งรองดาวซัลโวประจำฤดูกาลดังกล่าว โดยเป็นรองเพียง เซร์คีโอ อะกูเอโร กองหน้าของ แมนเชสเตอร์ซิตี ที่ยิงไปทั้งสิ้น 26 ประตู
ทอตนัมฮอตสเปอร์ > ฤดูกาล 2015–16

แต่ในฤดูกาล 2015–16 ในการแข่งขัน 4 นัดแรกของฤดูกาล เคนไม่สามารถทำประตูได้เลย อีกทั้งทอตนัมฮอตสเปอร์ก็ยังไม่ชนะสโมสรใดเลย จนเมื่อทอตนัมฮอตสเปอร์ชนะสามารถคว้าชัยชนะในนัดแรกสำเร็จเมื่อเป็นฝ่ายบุกไปเยือน ซันเดอร์แลนด์ ก่อนจะเอาชนะไปได้ 1–0
แฮร์รี เคน ทำประตูแรกในฤดูกาลดังกล่าวได้ ในการแข่งขันพรีเมียร์ลีกนัดที่ 7 ที่ทอตนัมฮอตสเปอร์ พบกับ แมนเชสเตอร์ซิตี ซึ่งมีคะแนนนำเป็นอันดับหนึ่งในตารางคะแนน ที่สนามไวต์ฮาร์ตเลน  ด้วยการซ้ำลูกยิงฟรีคิกของคริสเตียน อีริกเซน ในนาทีที่ 61  ช่วยให้ทอตนัมฮอตสเปอร์เอาชนะไปได้ 4–1 และ ต่อมาเคนสามารถยิงแฮตทริกได้ในการแข่งขันนัดที่ 10 ที่ทีมพบกับ บอร์นมัท ที่สนามดีนคอร์ท โดยเคนทำประตูได้ในนาทีที่ 9, 56 และ 63  และเมื่อจบฤดูกาลดังกล่าว แฮร์รี เคน ได้รับตำแหน่งดาวซัลโวของลีกจากการยิงไปทั้งสิ้น 25 ประตู และได้รับรางวัลรองเท้าทองคำไปครอง
ทอตนัมฮอตสเปอร์ > ฤดูกาล 2016–17

ในฤดูกาล 2016–17 เคนทำประตูแรกได้ในการแข่งขันนัดที่ 4 ในเกมที่พบกับสโตกซิตี ที่สนามบริแทนเนียสเตเดียม และถือเป็นประตูที่ 50 ของเคนที่ยิงให้กับทอตนัมฮอตสเปอร์ได้หากนับเฉพาะในพรีเมียร์ลีก เคนสามารถทำประตูได้ในนัดถัดมาที่พบกับซันเดอร์แลนด์ ในนาทีที่ 59 ที่สนามไวต์ฮาร์ตเลน ซึ่งเป็นประตูชัยเพียงประตูเดียวในนัดดังกล่าว แต่เขาได้รับบาดเจ็บบริเวณข้อเท้าในช่วงท้ายของการแข่งขัน ขณะแย่งลูกฟุตบอล ทำให้ต้องถูกเปลี่ยนตัวออกจากสนามและคาดว่าต้องหยุดพักรักษาตัวประมาณ 10 สัปดาห์
เคนสามารถทำแฮตทริกได้ในนัดที่ 21 ของฤดูกาล ในต้นปี 2017 ในการพบกับทีมเวสต์บรอมมิชอัลเบียน ที่สนามไวต์ฮาร์ตเลน ซึ่งทอตนัมฮอตสเปอร์ชนะไป 4–0 และ ถือเป็นการทำแฮตทริกครั้งที่สามของเคนในฤดูกาลนี้ และ ทำสถิติเป็นผู้เล่นที่ทำแฮตทริกได้มากที่สุดของสโมสรเทียบเท่ากับเจอร์เมน เดโฟ และ ร็อบบี คีน อดีตผู้เล่นคนสำคัญของสโมสรในอดีต
ทอตนัมฮอตสเปอร์ > ฤดูกาล 2017-18

ในฤดูกาลถัดมาแม้ว่าเคนจะไม่สามารถทำประตูได้เลยใน 3 นัดแรกของการแข่งขัน เขากลับมาทำผลงานได้อย่างยอดเยี่ยมโดยการทำประตูได้ใน 3 จาก 4 นัดถัดไปจากการแข่งขันทุกรายการ ประตูที่เขาทำได้ในนัดที่พบกับเอฟเวอร์ตันในวันที่ 9 กันยายน 2017 ถือเป็นประตูที่ 100 ของเคนในฐานะผู้เล่นของทอตนัมฮอตสเปอร์จากการลงแข่งขันรวมทุกรายการจำนวน 169 นัด ต่อมาในวันที่ 26 กันยายน เคนสามารถทำแฮตทริกในการแข่งขันยูฟ่าแชมเปียนส์ลีกได้เป็นครั้งแรกในเกมที่ทอตนัมฮอตสเปอร์เอาชนะสโมสรอาโปเอลแชมป์ลีกจากประเทศไซปรัส เขายังได้รับรางวัลผู้เล่นยอดเยี่ยมประจำเดือนของพรีเมียร์ลีกเป็นสมัยที่ 5 ในอาชีพการค้าแข้งในเดือนกันยายนนี้อีกด้วย
ในวันที่ 23 ธันวาคม เคนทำสถิติเทียบเท่า อลัน เชียเรอร์ ในการทำได้ถึง 36 ประตูในพรีเมียร์ลีกภายใน 1 ปีปฏิทิน (นับรวมต่อเนื่องจากฤดูกาลที่ผ่านมา) ในนัดที่ทอตนัมฮอตสเปอร์บุกไปเอาชนะเบิร์นลีย์ได้ 3–0 โดยเคนสามารถทำแฮตทริกได้ในนัดดังกล่าวและเขาทำลายสถิติของเชียเรอร์ได้ในเกมต่อมาที่ทอตนัมฮอตสเปอร์เปิดบ้านเอาชนะเซาแธมป์ตันไป 5–2 โดยเคนสามารถทำแฮตทริกได้อีกครั้งซึ่งนับเป็นการทำแฮตทริกได้เป็นครั้งที่ 8 ในปี 2017 รวมทุกรายการ และ จากผลงานดังกล่าวทำให้เคนทำสถิติเป็นผู้เล่นคนแรกในประวัติศาสตร์พรีเมียร์ลีกที่สามารถทำแฮตทริกได้ถึง 6 ครั้งภายในปีเดียว และ ในปี 2017 เคนยังทำสถิติเป็นผู้เล่นที่ทำประตูรวมทุกรายการสูงที่สุดในการแข่งขันของลีกยุโรปจำนวน 56 ประตู ถือเป็นผู้เล่นคนแรกนอกเหนือจากคริสเตียโน โรนัลโด และ ลิโอเนล เมสซิ ที่ทำสถิตินี้ได้ในรอบ 7 ปี
ในเดือนมกราคม 2018 เคนทำได้อีก 2 ประตูในนัดที่เอาชนะเอฟเวอร์ตัน ส่งผลให้เคนกลายเป็นผู้เล่นที่ทำประตูสูงที่สุดตลอดกาลให้กับสโมสรทอตนัมฮอตสเปอร์ในยุคพรีเมียร์ลีก ทำลายสถิติของ เท็ดดี เชอริงแฮม ที่ทำไว้จำนวน 97 ประตู ต่อมาในวันที่ 4 กุมภาพันธ์ เคนทำได้ 1 ประตูจากลูกจุดโทษในช่วงทดเวลาบาดเจ็บนาทีสุดท้ายในนัดที่ทอตนัมฮอตสเปอร์บุกไปเสมอกับลิเวอร์พูลที่สนามแอนฟิลด์ 2–2 ซึ่งถือเป็นประตูที่ 100 ของเคนในการแข่งขันพรีเมียร์ลีก เขามีชื่อติดทีมผู้เล่นยอดเยี่ยมประจำฤดูกาลของพรีเมียร์ลีกเป็นปีที่ 4 ติดต่อกันในเดือนเมษายน และในเดือนมิถุนายน 2018 เคนตัดสินใจขยายสัญญาฉบับใหม่กับสโมสรออกไปจนถึง ค.ศ. 2024
ทอตนัมฮอตสเปอร์ > ฤดูกาล 2018-19

เคนเริ่มต้นฤดูกาลในนัดแรกที่ทีมพบกับนิวคาสเซิลแต่เขาไม่สามารถทำประตูได้ เคนทำประตูแรกของฤดูกาลได้ในนัดต่อมาที่พบกับฟูลัม ซึ่งเป็นการหยุดสถิติอันเลวร้ายของเคนที่ไม่สามารถทำประตูได้เลยในการแข่งขันในเดือนสิงหาคมตลอดอาชีพที่ผ่านมา เคนทำประตูในนัดสำคัญได้ในเกมทีทอตนัมฮอตสเปอร์บุกไปเอาชนะแมนเชสเตอร์ ยูไนเต็ด ได้ 0-3 ซึ่งถือเป็นการบุกไปเอาชนะแมนเชสเตอร์ ยูไนเต็ดได้เป็นครั้งที่ 3 ของสโมสรเท่านั้น นับตั้งแต่ปี 1992 ต่อมาในเดือนมกราคม 2019 เคนทำได้ 1 ประตูในนัดที่พบกับคาร์ดิฟซึ่งถือเป็นการทำสถิติเป็นผู้เล่นที่ทำประตูสโมสรอื่นได้ทุกสโมสรที่เขาเผชิญหน้าด้วยในพรีเมียร์ลีก เขาได้รับบาดเจ็บข้อเท้าในเกมที่พบกับแมนเชสเตอร์ ยูไนเต็ด ในวันที่ 13 มกราคม 2019 และต้องพักรักษาตัวประมาณ 5 สัปดาห์
เคนกลับมาช่วยทีมได้อีกครั้งในวันที่ 23 กุมภาพันธ์ ในนัดที่พบกับเบิร์นลีย์ และทำได้ 1 ประตูแต่ทอตนัมได้พ่ายให้กับเบิร์นลีย์ไป 1–2 เขาทำได้ 1 ประตูในการแข่งขันยูฟ่าแชมเปียนส์ลีกนัดที่ 2 รอบ 16 ทีมสุดท้ายในเกมที่พบโบรุสซีอาดอร์ทมุนท์ ช่วยให้ทอตนัมผ่านเข้ารอบต่อไปด้วยประตูรวม 4–0 ซึ่งประตูดังกล่าวทำให้เคนทำสถิติเป็นผู้เล่นทอตนัมฮอตสเปอร์ที่ทำประตูได้มากที่สุดในการแข่งขันฟุตบอลยุโรปจำนวน 24 ประตู ในการแข่งขันยูฟ่าแชมเปียนส์ลีกรอบ 8 ทีมสุดท้ายนัดแรกที่พบกับแมนเชสเตอร์ ซิตี เคนได้รับบาดเจ็บบริเวณข้อเท้าอีกครั้งและสื่อคาดการณ์ว่าเขาต้องปิดฉากการเล่นในฤดูกาลดังกล่าว อย่างไรก็ตามเคนกลับมาช่วยทีมได้ในการแข่งขันนัดสำคัญที่ทอตนัมฮอตสเปอร์พบกับลิเวอร์พูลในรอบชิงชนะเลิศยูฟ่าแชมเปียนส์ลีกซึ่งทอตนัมพ่ายให้แก่ลิเวอร์พูลไป 0–2
ทอตนัมฮอตสเปอร์ > ฤดูกาล 2019-20

เคนเริ่มต้นฤดูกาลใหม่ด้วยการทำ 2 ประตูในนัดเปิดสนามที่ทอตนัมฮอตสเปอร์เอาชนะแอสตัน วิลลา ได้ 3–1 ซึ่งเป็นการทำประตูแรกของเจ้าตัว ณ สนามแห่งใหม่ของทอตนัมฮอตสเปอร์อีกด้วย ในเดือนมกราคมปี 2020 ในนัดที่ทอตนัมฮอตสเปอร์ออกไปเยือนเซาแธมป์ตัน เคนได้รับบาดเจ็บกล้ามเนื้อแฮมสตริงซึ่งทำให้เขาต้องพักรักษาตัวเป็นเวลาหลายเดือนเป็นอย่างน้อย และในช่วงเวลาดังกล่าวการแข่งขันฟุตบอลทุกรายการในประเทศอังกฤษได้ถูกประกาศเลื่อนออกไปจากสถานการณ์การแพร่ระบาดของไวรัสโคโรนา โดยเคนได้กลับมาลงสนามอีกครั้งในเดือนมิถุนายน ต่อมาในวันที่ 23 มิถุนายน เคนได้ลงสนามให้กับทอตนัมฮอตสเปอร์เป็นนัดที่ 200 ในการแข่งขันพรีเมียร์ลีก เขาทำประตูแรกในปี 2020 ในนัดที่ทอตนัมฮอตสเปอร์เอาชนะเวสต์แฮมไป 2–0
ทอตนัมฮอตสเปอร์ > ฤดูกาล 2020–21

เคนทำประตูแรกในฤดูกาลได้ในนัดที่ทีมเอาชนะ โลโคโมทีฟ พล็อฟดิฟ ทีมจากบัลแกเรีย โดยทอตนัมฮอตสเปอร์สามารถเอาชนะไปได้ 2–1 และประตูแรกในพรีเมียร์ลีกประจำฤดูกาลนี้ของเคน ทำได้ในนัดที่ทีมเอาชนะเซาแธมป์ตัน 5–2 ซึ่งในนัดดังกล่าวเคนทำสถิติเป็นผู้เล่นคนแรกของพรีเมียร์ลีกที่ทำแอสซิสต์ให้เพื่อนร่วมทีมทำประตูได้ถึง 4 ครั้งในนัดเดียวและเป็นผู้เล่นอังกฤษคนแรกที่ทำสถิติดังกล่าวได้
เคนทำแฮตทริกแรกของฤดูกาลได้ในนัดที่ทอตนัมฮอตสเปอร์เอาชนะ มัคคาบี้ ไฮฟา ทีมจากอิสราเอล ในการแข่งขันรอบคัดเลือกรายการยูโรปาลีก ต่อมาในวันที่ 4 ตุลาคม เคนทำได้ 2 ประตู ในเกมที่ทอตนัมฮอตสเปอร์บุกไปเอาชนะแมนเชสเตอร์ ยูไนเต็ด ที่สนาม โอลด์แทรฟฟอร์ด ถึง 1–6 ซึ่งเป็นการคว้าชัยชนะที่ขาดลอยที่สุดนับตั้งแต่ปี 1932 ที่ทอตนัมฮอตสเปอร์ทำได้ในการพบกับแมนเชสเตอร์ ยูไนเต็ด เคนทำประตูที่ 200 ในการแข่งขันทุกรายการให้กับทอตนัมฮอตสเปอร์ได้ในเกมที่พบกับ ลูโดโกเรต์ส รัซกราด ทีมจากบัลแกเรียในรอบแบ่งกลุ่มยูโรปาลีกซึ่งทอตนัมฮอตสเปอร์เอาชนะไปได้ 3–1 เคนยังสามารถทำได้ 1 ประตูในเกมที่ทอตนัมฮอตสเปอร์เอาชนะอาร์เซนอลคู่ปรับตลอดกาลได้ 2–0 ทำให้เคนทำสถิติเป็นผู้เล่นที่ทำประตูได้มากที่สุดในการแข่งขัน ดาร์บีลอนดอนเหนือ จำนวน 11 ประตู และนับเป็นประตูที่ 250 ที่เคนทำได้ทุกรายการในการแข่งขันทั้งในนามสโมสรและทีมชาติ
ทอตนัมฮอตสเปอร์ > ฤดูกาล 2021–22

ในช่วงเปิดฤดูกาล เคนแสดงออกชัดเจนว่าต้องการย้ายออกจากสเปอร์ เขาอ้างว่า ดาเนียล เลวี ประธานสโมสร ได้ให้สัญญาทางวาใจไว้ในฤดูกาลที่แล้วว่าจะอนุญาตให้เขาย้ายทีมได้ อย่างไรก็ตาม เลวีได้ปฏิเสธการย้ายทีมของเคน รวมถึงปฏิเสธข้อเสนอในการซื้อตัวเคนจากแมนเชสเตอร์ซิตี ซึ่งมีมูลค่าสูงถึง 127 ล้านปอนด์ โดยเคนไม่ได้มาร่วมฝึกซ้อมก่อนเปิดฤดูกาล รวมถึงไม่มีส่วนร่วมในการแข่งขันสองนัดแรกของฤดูกาล ก่อนจะกลับมาลงสนามนัดแรกในฐานะตัวสำรองในเกมที่พบกับ วุลเวอร์แฮมป์ตันวอนเดอเรอส์ ในวันที่ 22 สิงหาคม ค.ศ. 2021 ต่อมาในวันที่ 25 สิงหาคม ค.ศ. 2021 เคนประกาศผ่าน เดอะเดลีเทลิกราฟ ว่าจะอยู่กับสโมสรต่อไป แม้จะผิดหวังกับการปฏิบัติของเลวี หนึ่งวันถัดมา เขาลงสนามในฐานะผู้เล่นตัวจริงเป็นนัดแรกของฤดูกาล และทำได้สองประตูในนัดที่สเปอร์เอาชนะ ปากอส เดอ เฟอร์ไรรา จากโปรตุเกส 3–0 ผ่านเข้าสู่รอบแบ่งกลุ่มในรายการ ยูฟ่ายูโรปาคอนเฟอเรนซ์ลีก ฤดูกาล 2021–22 ต่อมา ในวันที่ 30 กันยายน ค.ศ. 2021 เคนทำแฮตทริกได้หลังจากถูกเปลี่ยนตัวลงมาในนัดที่สเปอร์เอาชนะ สโมสรมูรา จากสโลวีเนียไป 5–1 ถือเป็นผู้เล่นคนแรกที่ทำแฮตทริกในรายการนี้ได้ และเป็นผู้เล่นคนแรกที่ทำแฮตทริกได้ในการแข่งขันรายการหลักของฟุตบอลยุโรปครบสามรายการ
เคนทำประตูแรกในพรีเมียร์ลีกได้ในวันที่ 17 ตุลาคม 2021 ในนัดที่ทีมบุกไปชนะนิวคาสเซิล 3–2 และประตูที่สองในลีกเกิดขึ้นในวันที่ 19 ธันวาคม ในนัดที่เสมอลิเวอร์พูล 2–2 ในวันที่ 19 กุมภาพันธ์ ค.ศ. 2022 เคนทำได้สองประตูในนัดสำคัญที่สเปอร์บุกไปเอาชนะแมนเชสเตอร์ซิตี 3–2 ซึ่งรวมถึงการทำประตูชัยในช่วงทดเวลาบาดเจ็บนาทีที่ 95 ถือเป็นการหยุดสถิติไม่แพ้ใคร 15 นัดของแมนเชสเตอร์ซิตี ต่อมา ในวันที่ 26 กุมภาพันธ์ เคนทำได้หนึ่งประตูในนัดที่พบลีดส์ยูไนเต็ด และส่งบอลให้ ซน ฮึง-มิน ทำอีกหนึ่งประตู สร้างสถิติใหม่ในการเป็นผู้เล่นสองคนที่มีส่วนกับประตู (ทำประตูและส่งบอลให้เพื่อนทำประตู) มากที่สุดในยุคพรีเมียร์ลีก
ในวันที่ 16 มีนาคม ค.ศ. 2022 เคนทำประตูได้ในนัดที่สเปอร์บุกไปชนะไบรตันแอนด์โฮฟอัลเบียน 2–0 สร้างสถิติใหม่ในการเป็นผู้เล่นที่ทำประตูในนัดเยือนของพรีเมียร์ลีกเป็นประตูที่ 95 ทำลายสถิติของ เวย์น รูนีย์
ทีมชาติ

ในระดับทีมชาติ จากผลงานอันโดดเด่นในฤดูกาล 2014–15 ส่งผลให้ แฮร์รี เคน ถูกเรียกตัวติดทีมชาติชุดใหญ่ครั้งแรก ในรายการคัดเลือกฟุตบอลชิงแชมป์แห่งชาติยุโรป 2016 ในนัดที่อังกฤษพบกับ ลิทัวเนีย และ อิตาลี ในปลายเดือนมีนาคม ค.ศ. 2015 และสามารถทำประตูได้ทันทีในนัดแรกที่พบกับลิทัวเนีย โดยเคนเป็นตัวสำรองถูกเปลี่ยนไปแทนเวย์น รูนีย์ และทำประตูได้โดยใช้เวลาเพียงหนึ่งนาที ในนาทีที่ 71 จากการโหม่ง โดยผลการแข่งขันอังกฤษสามารถเอาชนะไปได้ 4-0
แฮร์รี เคน ยิงประตูให้กับทีมชาติได้อีกครั้ง ในรายการคัดเลือกฟุตบอลชิงแชมป์แห่งชาติยุโรป 2016 เมื่อถูกเปลี่ยนตัวมาในครึ่งหลังในนัดที่อังกฤษพบกับ ซานมาริโน ในนาทีที่ 77 จากการเปิดผ่านของจอนโจ เชลวีย์ นับเป็นลูกที่ 5 ในนัดดังกล่าว ซึ่งผลการแข่งขันอังกฤษเป็นฝ่ายเอาชนะไปถึง 6–0 ซึ่งทำให้อังกฤษกลายเป็นชาติแรกที่ผ่านเข้าไปแข่งขันในฟุตบอลชิงแชมป์แห่งชาติยุโรป 2016 รอบสุดท้ายเป็นชาติแรก
แต่ผลงานของเคนและทีมชาติอังกฤษในฟุตบอลชิงแชมป์แห่งชาติยุโรปครั้งนี้ ไม่สู้ดีนัก โดยเคนไม่สามารถทำประตูได้เลย แม้อังกฤษจะผ่านเข้าสู่รอบสอง หรือรอบ 16 ทีมสุดท้ายได้ แต่อังกฤษก็ไปพ่ายให้กับทีมชาติไอซ์แลนด์ ซึ่งถูกมองว่าเป็นรองเนื่องจากเป็นทีมที่เพิ่งเข้าร่วมรายการแข่งขันระดับโลกเป็นครั้งแรกไป 1–2
เคนได้รับการแต่งตั้งให้เป็นกัปตันทีมชาติอังกฤษอย่างเป็นทางการใน ค.ศ. 2018 ก่อนการแข่งขันฟุตบอลโลกรอบสุดท้ายที่ประเทศรัสเซียจะเริ่มขึ้น โดยในรายการดังกล่าวเคนสามารถพาอังกฤษผ่านเข้าถึงรอบรองชนะเลิศได้ ซึ่งถือเป็นอันดับที่ดีที่สุดของพวกเขานับตั้งแต่ฟุตบอลโลก 1990 นอกจากนี้เคนยังคว้าตำแหน่งผู้ทำประตูสูงสุดประจำการแข่งขันและได้รับรางวัลรองเท้าทองคำ (Golden Boot) ไปครองจากการทำไปทั้งสิ้น 6 ประตูตลอดการแข่งขัน และถือเป็นผู้เล่นอังกฤษคนแรกที่ได้รับรางวัลดังกล่าวนับตั้งแต่ แกรี่ ลินิเกอร์ ทำได้ในฟุตบอลโลก 1986
เคนได้รับเกียรติให้ทำหน้าที่เป็นกัปตันทีมในการแข่งขันอย่างเป็นทางการนัดที่ 1,000 ของทีมชาติอังกฤษ ในฟุตบอลชิงแชมป์แห่งชาติยุโรป 2020 รอบคัดเลือกในนัดที่พบกับทีมชาติ มอนเตรเนโกร ซึ่งเคนสามารถทำแฮตทริกในนัดดังกล่าวได้อีกด้วย ส่งผลให้เคนได้กลายเป็นผู้ทำประตูมากที่สุดเป็นอันดับที่ 6 ตลอดกาลให้กับทีมชาติอังกฤษ และเป็นผู้ทำประตูมากที่สุดในฐานะกัปตันทีม และจากผลการแข่งขันซึ่งอังกฤษสามารถเอาชนะไปได้ 7–0 ทำให้พวกเขาผ่านเข้าสู่การแข่งขันรอบสุดท้ายอย่างเป็นทางการ นอกจากนี้เคนยังทำสถิติเป็นผู้เล่นอังกฤษคนแรกที่สามารถทำประตูในการแข่งขันฟุตบอลชิงแชมป์แห่งชาติยุโรปรอบคัดเลือกได้ครบทุกนัดอีกด้วย
ในการแข่งขันฟุตบอลชิงแชมป์แห่งชาติยุโรป 2020 รอบสุดท้าย อังกฤษสามารถผ่านเข้าสู่รอบชิงชนะเลิศก่อนจะแพ้อิตาลีจากการดวลจุดโทษ โดยเคนมีผลงานคือการทำ 4 ประตู ในรายการนี้ (1 ประตูในนัดที่พบกับเยอรมนีรอบ 16 ทีมสุดท้าย, 2 ประตูในนัดที่พบกับยูเครนรอบ 8 ทีมสุดท้าย และ 1 ประตูในนัดที่พบกับเดนมาร์กในรอบรองชนะเลิศ)